แปดเทพอสูรมังกรฟ้า

**แปดเทพอสูรมังกรฟ้า** (; จีนแต้จิ๋ว: เทียนเล้งโป๊ยโป๋ว; ) เป็นนิยายกำลังภายในภาษาจีน ผลงานลำดับที่ 11 ของกิมย้ง จำลอง พิศนาคะ แปลเรื่องนี้ในชื่อ **มังกรหยก ภาคพิเศษ** เพื่อให้เข้าชุดกับมังกรหยก แต่ชื่อที่เป็นที่รู้จักมากกว่าคือ *แปดเทพอสูรมังกรฟ้า* ซึ่งเป็นฉบับแปลของ น. นพรัตน์ ซึ่งเรื่องนี้ความจริงน่าจะเรียกว่ามังกรหยกภาค 0 มากกว่าเพราะเรื่องนี้เป็นเรื่องราวก่อนยุคของก๊วยเจ๋งซึ่งเป็นตัวเอกในมังกรหยกภาค 1

## ประวัติ

"แปดเทพอสูรมังกรฟ้า" เป็นผลงานลำดับที่ 11 ของกิมย้ง นับตั้งแต่ชื่อเรื่อง และที่มาของแรงบันดาลใจ แสดงความใฝ่ใจในพุทธศาสนาของเขา ชื่อภาษาจีน "เทียนหลงบาบู" หมายถึง เทพและอมนุษย์ 8 จำพวก ในตำนานของพุทธศาสนานิกายมหายาน ซึ่งมีอิทธิฤทธิ์เฉพาะตนแตกต่างกันไป ประกอบด้วย
#เทพ เป็นผู้มีบุญกุศล อาศัยอยู่ในสวรรค์ที่พรั่งพร้อม และอิ่มทิพย์ ทว่า ยังไม่อาจละกิเลสจากโลกียสุข เช่น ยังอยากได้หญิงงามของอสูร เป็นต้น
#อสูร เป็นอมนุษย์ในภพภูมิที่หยาบกว่าเทพ หากเป็นชายจะสุดอัปลักษณ์ หากเป็นหญิงจะมีรูปโฉมสะคราญ อสูรมักทำสงครามกับเทพบ่อยครั้ง เพราะต่างริษยาในกันและกัน อสูรอยากได้สวรรค์และความอิ่มทิพย์ของเทพ เทพอยากได้นางงามและภักษาหารรสโอชาของอสูร ต่างสัประยุทธ์กันจนฟ้าดินปั่นป่วน
#มังกร หรือนาค เป็นผู้สืบทอดพิทักษ์ศาสนา เปรียบกับพระชั้นผู้ใหญ่ หรืออุปถัมภกคนสำคัญ
#ครุฑ เป็นนกที่ยิ่งใหญ่ เมื่อกางปีกออกจะครอบคลุมดินฟ้าสามแสนหกหมื่นลี้ และมีฤทธิ์มาก สามารถสร้างความสั่นสะเทือนให้แผ่นดินและจักรวาลได้ไม่ทางใดก็ทางหนึ่ง แต่ในหนึ่งวัน ต้องกินมังกร 1 ตัว และลูกมังกร 500 ตัวเป็นอาหาร มักกล่าวกันว่า วีรบุรุษคนสำคัญคือครุฑมาเกิด
# ยักษ์ เป็นภูตประเภทหนึ่ง อยู่ระหว่างพรมแดนของเทพ อสูร และมนุษย์ มีความแข็งแรง คล่องแคล่ว เป็นกำลังที่เคลื่อนไหวได้ทั้งดีและชั่ว บางยักษ์ช่วยคุ้มครองมนุษย์ บางยักษ์ชอบจับมนุษย์กิน
#คนธรรพ์ เป็นเทพมังสวิรัติ ไม่แตะต้องเนื้อสัตว์สุรา แต่หลงใหลในความงามและกลิ่นหอม ส่วนตนมีฉายาและกลิ่นหอมชวนให้ผู้คนลุ่มหลง ทั้งยังแปลงกายเปลี่ยนรูปได้สุดหยั่งคะเน
#กินนร เป็นเทพที่ชอบร้องรำทำเพลง และสร้างสีสันสำราญใจให้แก่ชาวสวรรค์
#มโหราค เป็นอมนุษย์ชั้นต่ำต้อยที่สุด บ้างมีลำตัวเป็นมนุษย์ ศีรษะเป็นงู บ้างมีลำตัวเป็นงู ศีรษะเป็นมนุษย์ มีฤทธิ์มาก แต่ไม่มีใครอยากยุ่งเกี่ยวด้วยนัก

เทพอสูร 8 เหล่าในความเปรียบทางธรรม ยังหมายถึง ความเปิดกว้างโดยเมตตาของพระพุทธศาสนา ซึ่งไม่ว่าเผ่าพันธุ์วรรณะใด ล้วนมีสิทธิที่จะสดับฟังธรรมะของพระพุทธเจ้า สามารถแสวงหาความเข้าใจ ความหลุดพ้นจากทุกข์ และบรรลุธรรมได้โดยเสมอภาคกัน

กิมย้งเขียนเรื่องแปดเทพอสูรมังกรฟ้าในปี พ.ศ. 2506-2510 และปรับปรุงพิมพ์เป็นเล่มในปี พ.ศ. 2521 ฉบับภาษาไทย จำลอง พิศนาคะ แปลสำนวนแรกในปี พ.ศ. 2522 ใช้ชื่อว่า "มังกรหยกภาคพิเศษ" แต่เนื้อหาและเหตุการณ์ตามท้องเรื่องไม่มีอะไรเกี่ยวข้องกับมังกรหยกทั้ง 3 ภาคเลย ฉากหลังเป็นประวัติศาสตร์ช่วงก่อนมังกรหยกภาคแรกประมาณ 100 ปี

ก่อนหน้านั้น ราชวงศ์ซ้อง (ซ่ง) ดำเนินนโยบายลิดรอนอำนาจขุนศึก และนิยมลัทธิขงจื๊อใหม่ กำลังของส่วนกลางจึงไม่เข้มแข็งนัก ช่วงเวลาตามท้องเรื่องแปดเทพอสูรมังกรฟ้า แผ่นดินจีนแบ่งออกเป็น 5 อาณาจักร ของหลายชนเผ่า

ตรงกลางคือต้าซ้องของชาวฮั่น ด้านเหนือคือต้าเหลียวของชาวชี่ตัน ด้านใต้คือต้าหลี่ ด้านตะวันตกเฉียงเหนือคือซีเซี่ย และด้านตะวันตกเฉียงใต้คือถู่ฝาน ต่างฝ่ายต่างอยากกลืนอาณาจักรอื่น และอาณาจักรที่ล่มสลายไปแล้วอย่างเยี่ยน ก็มีคนคิดฟื้นฟูขึ้นมาใหม่ ศึกสงครามจึงไม่สงบโดยง่าย

## ที่มาของตัวละคร
ตัวละครมีมาก เรื่องราวก็ซับซ้อน กิมย้งใช้วิธีเล่าถึงทีละคน ทีละเหตุการณ์ ไล่เรียงกันไป หากอุปมาเทพอสูร 8 เหล่า เป็นตัวละครต่าง ๆ

# เทพ คือ ต้วนเจิ้งหมิง-ฮ่องเต้ต้าหลี่ ต้วนเจิ้งชุน-อ๋องต้าหลี่ และ เยลุกี-ฮ่องเต้ต้าเหลียว เป็นผู้มีบุญบารมี แต่ยังไม่อาจละวาสนาติดพัน เช่น ต้วนเจิ้งหมิงไม่อาจละพันธะที่ผิดต่อต้วนเหยียนชิ่ง ต้วนเจิ้งชุนไม่อาจละหญิงงามได้สักนาง และเยลุกีก็อยากรุกรานแผ่นดินต้าซ้อง
# อสูร คือ ต้วนเหยียนชิง-ผู้ถูกตัดสิทธิ์ในบัลลังก์ต้าหลี่อย่างไม่เป็นธรรม มู่หยงป๋อกับมู่หยงฟู่-บุตรชาย ยึดมั่นกับอาณาจักรที่ล่มสลายไปแล้ว จึงสร้างเวรก่อกรรมเพื่อทวงคืนสิ่งนั้น
# มังกร คือ เจ้าอาวาสวัดเทียนหลง ซึ่งชักนำต้วนเจิ้งหมิงให้สละบัลลังก์ใฝ่หาความสงบทางธรรม หรือเสียนขู่ไต้ซือแห่งวัดเส้าหลิน สมณะผู้สั่งสอนวิทยายุทธ์และปลูกฝังคุณธรรมให้แก่เฉียวฟง และอู๋หมิงไต้ซือ ช่วยคลี่คลายความแค้นระหว่างเซียวหยวนซานกับมู่หยงป๋อ
#ครุฑ คือ เฉียวฟง-ยอดคนผู้ยิ่งใหญ่และรันทด
#ยักษ์ คือ เหล่าจอมยุทธ์ฝีมือร้ายกาจ บ้างดี บ้างร้าย บ้างทั้งดีและร้าย อย่างบรรดาชาวยุทธ์ที่บางครั้งถูกปลุกปั่นให้ทำร้ายคนบริสุทธิ์ด้วยความเข้าใจผิด
#คนธรรพ์ คือ ต้วนอี้-ผู้มีจิตใจบริสุทธิ์ ไม่เป็นพิษเป็นภัยกับใคร เพียงหลงใหลในรูป รส กลิ่น เสียง สัมผัส เหมือนกับซีจุ๊-หลวงจีนที่ทำผิดวินัยสงฆ์โดยไม่ตั้งใจ ต่อมาได้เป็นราชบุตรเขยของอาณาจักรซี่เซี่ย
#กินนร คือ เหล่านางงามของต้วนเจิ้งชุน และบุตรสาวทั้งหลายของเขา ซึ่งงามหยดย้อย แต่ชีวิตเป็นทุกข์นัก เพราะต่างไม่อาจครองรักไว้คนเดียว
#มโหราค คือ โหยวตั้นจือ เป็นคนมีฝีมือ แต่น่าสงสารที่สุด เพราะขาดปัญญาชี้นำที่ถูกต้อง เขาหลงใหลในสตรีนางหนึ่ง แต่นางกลับทำลายใบหน้าของเขาจนอัปลักษณ์ และเอาเปรียบโดยตลอด

ตัวละครแต่ละจำพวก คล้ายต่างคนต่างอยู่ และมีปัญหาต่างกัน แต่กลับเชื่อมโยงเกี่ยวข้องและประหวัดเป็นปมเดียวกัน จากการมองพ้นคุณธรรมน้ำมิตรของชาวยุทธ์ ลดขนาดความสำคัญของประธานและกรรมในเรื่องเล่าให้เล็กลง แล้วหันมามองว่าแต่ละคน แต่ละเหตุการณ์ มีส่วนประกอบของปัจจัยอะไรบ้าง สืบเนื่องกันมาอย่างไร และแสดงธรรมชาติของมนุษย์ในสภาวการณ์หนึ่งอย่างไร

แปดเทพอสูรมังกรฟ้าจึงไม่ใช่นิยายกำลังภายในที่ว่าด้วยการต่อสู้ระหว่างธรรมะกับอธรรม หากเป็นการต่อสู้ระหว่างคนกับชีวิตที่เป็นทุกข์จากกิเลสที่แตกต่างกัน และแปรเปลี่ยนไปสุดจะหยั่ง

## ฝีมือและพลังยุทธ์

มีการถกเถียงกันถึงนิยายเรื่องนี้เป็นวงกว้างในเรื่องของฝีมือและพลังยุทธ จึงแสดงยอดวิชาของแต่ละตัวละครดังนี้เพื่อให้ผู้อ่านพิจารณาตามวิจารณญาณ

* เฉียวฟง 18 ฝ่ามือพิชิตมังกร, ไม้เท้าตีสุนัข
* เซียวหยวนซาน วรยุทธเส้าหลินและราชสำนักเหลียว
* มู่หยงป๋อ ดรรชนีรวมผสาน ดาวเคลื่อนดาราคล้อย เคล็ดวิชาร้อยสำนัก วรยุทธเส้าหลิน
* แม่เฒ่าทาริกาเทียนซัว หกบรรจบมีแต่เราเป็นเอกะ หัตถ์หกสุริยันเทียนซัว มือหักกิ่งเหมย ยันต์เป็นตาย วรยุทธสำนักเสี่ยวเหยา
* หลี่ชิวจุ้ย พลังไร้ลักษณ์น้อย วรยุทธสำนักเสี่ยวเหยา ฝ่ามือรุ้งขาว
* อู๋หย่าจือ ลมปราณภูอุดร (วรยุทธสำนักเสี่ยวเหยา) พลังไร้ลักษณ์น้อย วรยุทธสำนักเสี่ยวเหยา
* ซีจุ๊ หัตถ์หกสุริยันเทียนซัว มือหักกิ่งเหมย พลังไร้ลักษณ์น้อย ลมปราณภูอุดร (วรยุทธสำนักเสี่ยวเหยา) (ไม่ใช่เคล็ดดูดพลัง) วรยุทธสำนักเสี่ยวเหยา
* ต้วนอี้ ดรรชนีกระบี่หกชีพจร ลมปราณภูอุดร (วรยุทธสำนักเสี่ยวเหยา) (เคล็ดดูดพลัง) เท้าท่องคลื่น (วรยุทธสำนักเสี่ยวเหยา)
* จิวหมอจื้อ ดาบเปลวเพลิง ดรรชนีเทพ พลังไร้ลักษณ์น้อย วรยุทธเส้าหลิน
* มู่หยงฟู่ ดาวเคลื่อนดาราคล้อย เคล็ดวิชาร้อยสำนัก
* ต้วนเหยียนชิง ดรรชนีเอกสุริยัน วรยุทธสกุลต้วน
* ต้วนเจิ้งหมิง ดรรชนีเอกสุริยัน วรยุทธสกุลต้วน
* ติงชุนชิว วิชาพิษพรรคหมู่ดาว วิชาสลายพลัง วิชาไหมพิษน้ำแข็ง
* จวงจื้อเฮียง (โหยวตั้นจื่อ) วิชาไหมพิษน้ำแข็ง คัมภีร์เปลี่ยนเส้นเอ็น

## เรื่องย่อ
8 เทพอสูรมังกรฟ้า เป็นเรื่องราวในช่วงสงครามระหว่างแคว้นต้าซ่งและแคว้นเหลียว ทั้งสองแคว้นทำสงครามต่อเนื่องยาวนานจนปลูกฝังเป็นความแค้นลึกล้ำระหว่างเมืองทั้งสอง ในยุทธจักรมีคำกล่าว **"เฉียวฟงเหนือ มู่หยงใต้"** เค้าลางแห่งความวุ่นวายเริ่มปรากฏขึ้นเมื่อเฉียวฟงประมุขพรรคกระยาจกถูกกล่าวหาว่าเป็นฆาตกรสังหารรองประมุขพรรคกระยาจกหม่าต้าหยวนและยังถูกเปิดโปงว่าเป็นชาวซิตัน ด้วยกระแสชาตินิยมจึงทำให้เฉียวฟงต้องออกจากพรรคกระยาจก เฉียวฟงออกสืบหาความเป็นมาของตนเองเพื่อจะหาผู้ที่ชาวยุทธ์เรียกขานว่า"ผู้นำผู้ยิ่งใหญ่"ผู้ที่สังหารบิดามารดาที่แท้จริงของตนเองจนกระทั่งพบว่าตนเองนั้นเป็นชาวซิตันแซ่เซียว เฉียวฟงจึงได้เปลี่ยนชื่อเป็นเฉียวฟง แต่เหตุการณ์กลับตาลปัตรจนเฉียวฟงถูกเข้าใจผิดว่าเป็นผู้สังหารบิดามารดาบุญธรรมและอาจารย์ของตน แต่ยังมีผู้หนึ่งที่อยู่เคียงข้างเฉียวฟงตลอดนั่นคืออาจูผู้เป็นสาวใช้ของจอมยุทธ์ใต้มู่หยงฟู่ แต่โศกนาฏกรรมก็เกิดขึ้นจากความแค้นของเฉียวฟงจนทำให้เกิดเรื่องราวอันน่าสลด สุดท้ายเฉียวฟงได้ช่วยเหลือเยลู่กีฮ่องเต้ซิตันจึงได้รับการแต่งตั้งให้เป็นไต้อ๋องแห่งแคว้นเหลียว

ณ เมืองต้าหลี่ ต้วนอี้บุตรชายของอ๋องเจิ้นหนานต้วนเจิ้นชุน? แห่งต้าหลี่ได้หนีออกจากบ้านเนื่องจากถูกบิดาบังคับให้ฝึกวิทยายุทธ์ แต่ต้วนอี้ฝักใฝ่ทางธรรมมากกว่า แต่สุดท้ายก็ตกกระไดพลอยโจนได้ฝึกสุดยอดวิชาสำนักเสี่ยวเหยาและวิชาดรรชนีกระบี่หกชีพจรจนกลายเป็นยอดฝีมือ แต่ด้วยการที่ต้วนอี้ไม่มีพื้นฐานวรยุทธ์ จึงทำให้ยอดวิชาใช้ออกได้เป็นบางครั้งบางคราว ภายหลังต้วนอี้ถูกจิวม่อจื้อราชครูแคว้นถู่ฟานจับตัวไป จนเป็นสาเหตุให้ต้วนอี้ต้องเข้ามาพัวพันกับความวุ่นวายในยุทธจักร จนกระทั่งได้สาบานเป็นพี่น้องกับเฉียวฟงและได้พบรักกับหวังหยูหยาน แต่ในใจหวังหยูหยานนั้นรักเพียงญาติผู้พี่นามมู่หยงฟู่แห่งกูซูผู้ได้รับการขนานนามเป็นจอมยุทธ์ใต้เทียบเคียงกับเฉียวฟง แม้ต้วนอี้จะไม่ได้รับรักตอบแต่ก็มีความพยายามติดตามมู่หยงฟู่และหวังอวี่เยี่ยนต่อไป

มู่หยงฟู่เป็นทายาทเชื้อพระวงศ์แคว้นต้าเยี่ยนที่ถูกกลืนโดยแคว้นต้าซ่ง ด้วยเหตุนี้มู่หยงฟู่จึงได้รับการปลูกฝังจนมีปณิธานที่จะกู้ชาติ มู่หยงฟู่ศึกษาวิชาดาวเคลื่อนดาราคล้อยและรอบรู้วิทยายุทธ์หลายสำนัก เขามักจะคบหากับชาวยุทธ์เพื่อจะหากำลังมากอบกู้เมืองเยี่ยนของตน ในอีกด้านหนึ่ง อิ้วถานจื่อผู้เป็นบุตรชายของเจ้าบ้านทั้งสองแห่งหมู่บ้านผู้กล้าต้องออกเร่ร่อนตามล้างแค้นเฉียวฟงไปถึงแคว้นเหลียว เหตุเนื่องจากเฉียวฟงพาอาจูไปหาหมอเทวดาที่หมู่บ้านผู้กล้าและได้ปะทะกับชาวยุทธ์จนเป็นสาเหตุให้เจ้าบ้านผู้กล้าทั้งสองต้องจบชีวิตลง แต่อิ้วถานจื่อถูกทหารซิตันจับมาได้และได้มาพบกับเฉียวฟง อิ้วถานจื่อบังเอิญเก็บคัมภีร์เปลี่ยนเส้นเอ็นที่เฉียวฟงทำตกไว้ได้และได้หลงรักอาจื่อผู้เป็นน้องสาวอาจูโดยบังเอิญ แต่อาจื่อผู้มีจิตใจโหดเหี้ยมอำมหิตได้นำหน้ากากเหล็กที่เพิ่งหลอมเสร็จมานาบหน้าของอิ้วถานจื่อจนเชื่อมติดเป็นเนื้อเดียวกัน แต่กระนั้นอิ้วถานจื่อก็ได้ติดตามรับใช้อาจื่อด้วยความภักดี อาจื่อมักจะให้สัตว์พิษกัดอิ้วถานจื่อเพื่อฝึกวิชา อิ้วถานจื่อจึงฝึกคัมภีร์เปลี่ยนเส้นเอ็นเพื่อขับพิษจนกลายเป็นยอดฝีมือ อิ้วถานจื่อได้รับการสนับสนุนจากฉวนกวนชิงแห่งพรรคกระยาจกจนได้เป็นประมุขพรรคกระยาจกคนใหม่ อิ้วถานจื่อถูกยุยงให้ท้าประลองกับวัดเส้าหลินเพื่อชิงความเป็นหนึ่ง ด้วยเหตุนี้จึงทำให้เกิดงานชุมนุมชาวยุทธ์ในวัดเส้าหลินขึ้น

ฝ่ายหลวงจีนน้อยวัดเส้าหลินนามซีจุ๊นำเทียบเชิญไปส่งให้เหล่าชาวยุทธ์และได้บังเอิญเข้าร่วมงานหมากล้อมและได้พบกับยอดฝีมือหลายคนรวมทั้งต้วนอี้ ซีจุ๊บังเอิญแก้กลหมากล้อมของอู๋หยาจื่อได้ เขาจึงได้รับการถ่ายทอดพลังเจ็ดสิบปีจากอู๋หยาจื่อและได้รับตำแหน่งเจ้าสำนักเสี่ยวเหยาต่อจากอู๋หยาจื่อ ซีจุ๊ทำตามคำสั่งเสียของอู๋หยาจื่อจนได้เข้าไปพัวพันกับความรักความแค้น (สงครามแย่งผัว) ของนางเฒ่าทาริกาเทียนซานและหลี่ชิวสุ่ย ทั้งสองได้ต่อสู้กันจนตกตายตามกัน ก่อนตายนางเฒ่าทาริกาได้มอบตำแหน่งเจ้าสำนักเทียนซานให้ซีจุ๊ ซีจุ๊ได้ฝึกวิชาสำนักเสี่ยวเหยาและเทียนซานจนแตกฉานกลายเป็นยอดฝีมือ

ภายหลัง เฉียวฟง ซีจุ๊ และต้วนอี้ได้ร่วมสาบานเป็นพี่น้องกัน ซีจุ๊ได้อภิเษกกับองค์หญิงแห่งซีเซี่ย ต้วนอี้ได้เป็นฮ่องเต้แห่งต้าหลี่และอภิเษกกับหวังหยูหยาน แต่สำหรับเฉียวฟง มู่หยงฟู่ และอิ้วถานจื่อนั้นจบลงด้วยโศกนาฏกรรม มู่หยงฟู่ทำการกู้ชาติไม่สำเร็จจนสติฟั่นเฟือน อิ้วถานจื่อต้องพิการและเสียชีวิตเพื่อสังเวยความรักอันบริสุทธิ์ที่มีต่ออาจื่อ ส่วนเฉียวฟงนั้นต้องเสียสละตนเองเพื่อให้แคว้นซ่งและเหลียวทั้งสองแคว้นยุติสงครามไม่รุกรานต่อกัน

## ตัวละครสำคัญ
#### ตัวละครหลัก
* เฉียวฟง หรือ เฉียวฟง, เคียวฮง > แตกฉานวิชาสิบแปดฝ่ามือพิชิตมังกร และ เพลงไม้เท้าตีสุนัข เป็นผู้มีวรยุทธสูงส่งมีคุณธรรม จอมยุทธอันดับหนึ่ง
* ต้วนอี้ หรือ ต้วนอื้อ, ตวนอื้อ > อ๋องน้อยแห่งต้าหลี่ นิสัยใจดี มีเมตตา มองโลกในแง่ดี สำเร็จยอดวิชาดรรชนีกระบี่หกชีพจร ลมปราณภูติอุดร และ ท่าเท้าท่องคลื่น 
* ซีจุ๊ หรือ หลวงจีนฮือเต็ก ซีจุ๊ > เป็นบุตรของเจ้าอาวาสวัดเส้าหลินกับเย่เอ้อเหนียง เจ้าสำนักเสี่ยวเหยา มีวรยุทธสูงส่ง
* มู่หยงฟู่ หรือ ม่อย้งฮก > จอมยุทธ์หนุ่มผู้ถูกขนานนามเสมอเฉียวฟง เฉียวฟงเหนือ มู่หยงใต้รู้วิชาแทบทุกแขนง
* หวังหยูหยาน > นางในฝัน สาวงามที่ปักใจรักมู่หยงฟู่ และเป็นคนที่ ต้วนอี้หลงใหลยิ่งนัก และเป็นหนึ่งในลูกคนของ ต้วนเจิ้งชุน
* จิวหมอจื้อ หรือ คิวม่อตี่ > ราชครูของประเทศโท่วฮวง วิชาประจำตัว คือ ดาบเปลวอัคคี
* มู่หยงป๋อ > บิดามู่หยงฟู่ มีวรยุทธสูงมาก
* เซียวหยวนซาน > ชาวซิตัน บิดาของ เฉียวฟง มีวรยุทธล้ำเลิศ
* อาจู > สาวใช้อยู่กับคุณชายมู่หยงฟู่ สนิทสนมกับหวังหยูหยานและอาเพ่ก เก่งในวิชาเปลี่ยนโฉม และเป็นหนึ่งในลูกของ ต้วนเจิ้งชุน
* อาเพ่ก > หนึ่งในสาวใช้มู่หยงฟู่ แล้วเป็นพี่น้องแท้ๆกับอาจื่อ
* อาจื่อ > ศิษย์ของผู้เฒ่าหมู่ดาวติงชุนชิวเป็นบุตรสาวของต้วนเจิ้นฉุน เอาแต่ใจ ร้ายกาจเป็นน้องสาวของอาจู และเป็นหนึ่งในลูกคนของต้วนเจิ้นชุน แล้วเป็นพี่น้องแท้ๆอาจู
* ต้วนเจิ้งหมิง > เป็นฮ่องเต้ต้าหลี่ เป็นลุงแท้ ๆ ของ ต้วนอี้ เป็นฮ่องเต้ที่มีวิทยายุทธดีที่สุด
* ต้วนเจิ้งชุน > พ่อของต้วนอี้ เจ้าชู้เมียมาก ลูกมาก ยุ่งกับเรื่องผู้หญิง สุดท้ายโดนเมียนอกใจเสียเอง ลูกชาย (ต้วนอี้) ก็เป็นลูกของอา ต้วนเหยียนชิง กับ เตาไป๋เฟิ่ง แต่มีวรยุทธสูงส่ง
* เยลุกี > ฮ่องเต้ซิตันปลอดภัย เคยชุบเลี้ยงเฉียงฟงและอาจือไว้ 
* ต้วนเหยียนชิง > พี่ชายคนตนโตของตระกูลต้วน ถูกกีดกันราชบัลลังค์ของแคว้นต้าหลี่และโดนทำร้ายบาดเจ็บหนัก แต่ยังมีวรยุทธสูงมากเป็นพี่ใหญ่ของ พวก 4 คนโฉด และเป็นพ่อที่แท้จริงของต้วนอี้
* เจ้าอาวาสวัดเทียนหลง เสียนขู่ไต้ซือ - อู๋หมิงไต้ซือ - หลวงจีนหอไตร - คิ่วม้อจือ (จิวม่อจื้อ)
* เต็งชุนชิว หรือ ติงชุนชิว > เต็งชุนชิวเป็นเจ้าสำนักหมู่ดาว เป็นศิษย์ทรยศสำนักเสี่ยวเหยาของ อู๋หยาจื่อ
* โหยวตั้นจือ หรือ อิ้วถานจื่อ > หลงใหลอาจื่อ จนไม่สนใจอะไรเป็นคนมีฝีมือ แต่กลับไม่เอาอะไรเลยนอกจากอาจื่อคนเดียว

#### ตัวละครอื่น
* จงหลิง (เจ็งเล้ง) เป็นลูกสาวของต้วนเจิ้งชุนกับกานเป๋าเป่า นิสัยร่าเริงแจ่มใส มองโลกในแง่ดี
* เตาไป๋เฟิ่ง (ตอแปะหงส์) > แม่ต้วนอี้ พระชายาต้วนเจิ้นฉุน น้อยใจที่ต้วนเจิ้งชุนแอบมีคนรักไปทั่วจนไปหาขอทาน (ต้วนเหยียนชิงปลอมตัวเป็นขอทาน) ที่วัดร้างแล้วเกิดสัมพันธ์สวาทขึ้นจนตั้งท้องต้วนอี้
* หวังฮูหยิน (เฮ้งฮูหยิน) > แม่ของหวังหยูหยาน 1 ในพระสนมของต้วนเจิ้นฉุน เป็นลูกของหลี่ชิวสุ่ยกับหลี่ชิวเซียง
* หย่วนซิงจู๋ (ง้วนแชเต็ก)
* ฉินหงเหมียน (ฉิ่งอั้งมี้)
* กานเป๋าเป่า (กำปอป่อ)
* คังเหมี่ยน, หม่าฮูหยิน (เบ๊ฮูหยิน)
* เยวี่ยเอ้อเหนียง (เอี๊ยบยี่เนี้ย) > แม่ของซีจุ๊ เป็น 1 ในสมาชิก 4 คนโฉด
* อู๋หย่าจือ > เจ้าสำนักเสี่ยวเหยา ถ่ายทอดพลัง 70 ปี ให้แก่ซีจุ๊
* เทียนซานถงเหล่า (นางเฒ่าทาริกา) > ประมุขวังคฤธร สังกัดสำนักเสี่ยวเหยา มีวรยุทธสูงส่ง เป็นคนถ่ายถอดวิชาต่อสู้ให้กับซีจุ๊
* หลี่ชิวสุ่ย (ลี้ชิวจุ้ย) > ศิษย์น้องนางเฒ่าทาริกา ในสำนักเสี่ยวเหยา เป็นแม่ของหวังฮูหยิน แล้วหนีไปเป็นพระสนมแคว้นซีเซี่ย มีวรยุทธสูงส่ง 
* หลี่ปี้หยุน (พี่นางฟ้า) > น้องสาวหลี่ชิวสุ่ย
* สี่คนโฉด ได้แก่
*#ต้วนเหยียนชิง เป็นพ่อที่แท้จิงของต้วนอี้ ตอนปลอมเป็นขอทานได้กับแม่ของต้วนอี้ในวัดร้าง  
*#เย่เอ้อเหนียง เป็นแม่ของซีจุ๊ แล้วเป็นภรรยาของเจ้าสำนักเส้าหลิน  
*#หนานไห่เอ้อเสิน   
*#ฮุ้นตงเฮาะ  
* ติงชุนชิว หรือ เต็งชุนชิว

## การดัดแปลงในสื่ออื่น

### ภาพยนตร์

### ละครโทรทัศน์

## อ้างอิง

## แหล่งข้อมูลอื่น
* ''Demi-Gods and Semi-Devils''  () at cnnovels.com

หมวดหมู่:บันเทิงคดีกำลังภายใน
หมวดหมู่:แปดเทพอสูรมังกรฟ้า
หมวดหมู่:งานเขียนของกิมย้ง